আলিপুরদুয়ারের চা বাগান থেকে উদ্ধার চিতাবাঘের মৃতদেহ

আলিপুরদুয়ার: আলিপুরদুয়ার (Aliurduar) জেলার কালচিনি (Kalchini) ব্লকের চুয়াপাড়া চা বাগান (Tea Estate) থেকে এক চিতাবাঘের মৃতদেহ উদ্ধার হওয়ায় ব্যাপক চাঞ্চল্য ছড়াল। সোমবার সকালে বাগানের ২৩ নম্বর সেকশনে স্থানীয়রা চিতাবাঘের দেহ পড়ে থাকতে দেখে বনদপ্তরে খবর দেন।

আরও পড়ুন : বয়স মাত্র ৪! ইন্ডিয়া বুক অফ রেকর্ডে নাম তুলে তাক লাগাল এই খুদে

খবর পেয়ে ঘটনাস্থলে পৌঁছায় বক্সা ব্যাঘ্র প্রকল্পের বনকর্মীরা। প্রাথমিকভাবে জানা গেছে, চিতাবাঘটিটি প্রাপ্তবয়স্ক। তবে মৃত্যুর কারণ এখনও স্পষ্ট নয়। বনদফতর জানিয়েছে, ময়নাতদন্তের পরেই চিতাবাঘটির মৃত্যুর আসল কারণ জানা যাবে।

হঠাৎ এভাবে চা-বাগানের ভেতরে বন্যপ্রাণীর মৃতদেহ উদ্ধারে আতঙ্কিত স্থানীয়রা। ঘটনার তদন্ত শুরু করেছে বন দফতর।

দেখুন আরও খবর: