ফের হাতির হামলায় মৃত্যু কালচিনিতে

আলিপুরদুয়ার: ফের রাজ্যে দাঁতাল হামলায় (Elephant Attack) ফের মৃত্যু ১। ঘটনাটি ঘটেছে আলিপুরদুয়ার জেলার কালচিনি ব্লকের (Kalchini Block) গরম বস্তি এলাকায়। স্থানীয় সূত্রে খবর, গতকাল রাতে বক্সা সংলগ্ন গরম বস্তি এলাকায় আচমকা এক হাতি এসে হামলা করে এলাকার বাসিন্দা পলিকার কুল্লুর (৪৫) উপর।

গুরুতর জখম অবস্থায় তড়িঘড়ি আলিপুরদুয়ার জেলা হাসপাতালে নিয়ে যান বনকর্মীরা। চিকিৎসাধীন অবস্থায় মৃত্যু হয় আক্রান্তের। ‌এই ঘটনা তীব্র চাঞ্চল্য ছড়িয়েছে গোটা এলাকায়।

আরও পড়ুন: জেলায় জেলায় শুরু দুয়ারে সরকার কর্মসূচি

স্থানীয় বাসিন্দারা জানান, রোজই হাতি গ্রামে প্রবেশ করে তাণ্ডব চালাচ্ছে হাতির দল। হাতির তাণ্ডবে একের পর এক মৃত্যু হয়ে চলেছে। যদিও বন দফতরের সূত্রের খবর, মৃত ব্যক্তির পরিবারকে বন দফতরের তরফে ক্ষতিপূরণ প্রদান করা হবে।‌

দেখুন আরও খবর: